open-index/open-wikipedia-markdown huggingface dataset:
Palajokastrica

**Palajokastrica** () – miestas šiaurės vakarų Graikijoje, Korfu (Kerkyros) saloje. Populiarus kurortas, kuriame pagal 2011 m. surašymo duomenis gyveno 4 tūkst. asmenų.

## Istorija
Miestas turi seną istoriją. Žinomas nuo Antikos laikų. Pats miesto pavadinimas reiškia *Senoji pilies vieta*.

1225 m. pastatytas vienuolynas, kuris šiais laikais yra turistų traukos objektas, su įspūdinga vidaus apdaila.

Dabartinis miestas per keletą dešimtmečių tapo populiariu turizmo centru. Jame pastatyti viešbučiai, restoranai ir naktiniai klubai.

## Galerija

File:Corfu_Paleokastritsa_Beach_R01.jpg|
File:Corfu_Paleokastritsa_Agios_Spiridonos_R01.jpg|
File:Corfu_Paleokastritsa_Monastery_R01.jpg|
File:Corfu_Paleokastritsa_Monastery_R02.jpg|
File:Corfu_Paleokastritsa_Monastery_R03.jpg|


## Nuorodos
* Video on Palaiokastritsa from ERT’s travelling program ''Traveling in Greece'' (''Menoume Ellada'')
* The weather in Corfu and Paleokastritsa
Tarifa

**Tarifa** () – miestas pačiuose Ispanijos pietuose, Andalūzijoje, Kadiso provincijoje. Turizmas (kurortas, driekiasi smėlio paplūdimiai), apylinkėse verčiamasi vynininkyste.

## Istorija
710 m. gyvenvietę užkariavo maurai. 1292 m. miestą užėmė Ispanijos karalius Sančas IV. 1296 m. dėl miesto kovojo ispanai ir maurai. 1340 m. buvo dar vienas maurų bandymas užimti miestą, bet ir vėl nesėkmingai.

Per Pirėnų karus ispanai kovojo su prancūzų armija. dėl miesto ir apylinkių vyko nuožmūs mūšiai.

## Galerija

Tarifa castillo.jpg|
TarifaArco.JPG| 
Tarifa Plazuela del Viento2004.jpg| 
Tarifa_Kite_school.JPG| 
Playa_de_Los_Lances.JPG| 


## Nuorodos
* Miesto svetainė
Udagamandalamas

**Udagamandalamas** (, ) – miestas pietų Indijoje, Tamilnado valstijoje; kalnų kurortas. Yra 86 km į šiaurę nuo Kojamputūro, Nylgirio kalnuose, prie Ūčio ežero. Veda kalnų geležinkelis iš Kunūro.

Tai XIX a. britų išplėtotas kurortas su britiškomis vilomis, Šv. Stepono bažnyčia, rožynu, botanikos sodu, senoviniu geležinkeliu, kuriuo rieda garvežiai, todų liaudies buities muziejumi.

## Istorija
Nuo seno šiose vietose buvo todų kaimai.

Britų valdininkas Džonas Salivanas (*John Sullivan*) lankėsi šiose vietovėse 1819 m. sausio mėn. ir buvo sužavėtas vietos grožio. Čia jis pradėjo steigti Aranmoro rūmus. Didžiosios Britanijos pareigūnai šį miestą pamėgo kaip populiarų vasaros kurortą. Udagamandalamas buvo Madraso prezidencijos vasaros sostine.

Po Nepriklausomybės atgavimo miestas išsivystė į populiarų kurortą.

## Galerija

NMR_up_train_at_Kateri_Road_05-02-28_04.jpeg|Traukinys
Dinosaurs_Set_in_Thunder_World_Amusement_Park_-_Ooty,Tamil_Nadu.JPG|Dinozaurų parkas
Marsa Alamas

**Marsa Alamas** () – miestas pietryčių Egipte, prie Raudonosios jūros. Yra tarptautinis oro uostas, bei jūrų uostas, iš kurio į jūrą vykstama į turistines keliones. Išvystytas turizmas ir paslaugų sektorius aptarnaujantis poilsiautojus.

## Istorija
Antikoje dabartinio miesto vietoje buvo ieškoma aukso, kasamas marmuras.

2001 m. atidarytas tarptautinis oro uostas, pradėtas plėtoti masinis poilsinis turizmas.

Gyventojų skaičius siekia apie 10 tūkst. asmenų, bet vasarą atvyksta daug poilsiautojų.

## Galerija

File:Marsa Alam, Egypt 2007feb08 byDanielCsorfoly.JPG|Marsa Alamas, 2007
File:Moschee in Marsa Alam.jpg|Marsa Alamas


## Šaltiniai
Toremolinosas

**Toremolinosas** () – miestas pačiuose Ispanijos pietuose, Andalūzijoje, Malagos provincijoje. Turizmas (kurortas, driekiasi smėlio paplūdimiai), apylinkėse verčiamasi vynininkyste.

## Istorija
Viduramžiais dėl miesto kovojo ispanai ir maurai.

Po Antrojo pasaulinio karo čia kūrėsi viešbučiai, barai, naktiniai klubai. Tapo populiariu Kosta del Solio () kurortu.

## Galerija

Torremolinos1983.jpg|
Barco_Torremolinos.jpg|
Chiringuito_en_Torremolinos.jpg|
Torremolinos_zee.jpg|
Maracas_Los_Álamos_02.JPG|


## Šaltiniai

## Nuorodos
* http://www.torremolinoschic.com/
Ibisa (miestas)

**Ibisa** (, ) – miestas Ispanijos rytuose, Balearų salyne, Ibisos saloje. Labai išvystytas turizmas ir paslaugų sektorius. Pagal 2018 m. duomenis mieste gyveno 49,7 tūkst. asmenų. Atstumas iki artimiausio miesto žemyne 90 km.

Ibisa – pasaulinės reikšmės kurortinė vietovė, žymi savo naktiniais klubais. Saloje esantis *Ses Salines* gamtos parkas įtrauktas į UNESCO pasaulio paveldo sąrašą.

## Istorija
Ibisa buvo įkurta VII a. prieš Kristų. Ją įkūrė ir apgyvendino finikiečiai. Iki mūsų dienų išliko finikiečių statytas nekropolis, esantis į vakarus nuo senamiesčio (*Dalt Vila*), kuris žinomas kaip *Puig des Molins* („malūno kalva“), kurį vėliau naudojo ir romėnai. Čia rasta daugiau nei 4000 pūnų ir romėnų kapų. Radinius galima pamatyti kalno papėdėje esančiame „Museu Monogràfic“.

2011 m. sausio mėn. finikiečių (pūnų) gyvenvietės liekanos ir Romos šventykla pirmą kartą buvo atidengti atliekant citadelės statybos darbus.

Masyvios „Dalt Vila“ gynybinės sienos, kurios vis dar formuoja Ibisos miesto vaizdą, buvo pastatytos valdant maurams (9–13 a.). Miestas maurų valdymo metu buvo vadinamas Yabisa. Tvirtovė buvo išplėsta valdant Aragono ir Ispanijos karaliams. Sienos buvo sutvarkytas ir atstatytos. 1999 m. Senamiestį UNESCO pasaulio paveldo objektu.

## Turizmas

### Naktinis gyvenimas
Ibisa yra žinoma dėl naktinio gyvenimo. Vieni žymiausių salos naktinių klubų yra „Pacha“, „Amnesia“, „Space“ ir „Ushuaïa“. Šie keturi naktiniai klubai reguliariai patenka į „DJ Magazine“ kasmetinio geriausių pasaulio klubų šimtuko topų trejetuką. Klubuose šėlsta poilsiautojai, o juos linksmina populiariausieji didžėjai.

### Lankytinos vietos
Įžymios vietos yra Šventosios Marijos katedra () pastatyta XIV a. ir pūnų nekropolis, vadinamas *Puig des Molins*.

## Klimatas
Vasarą temperatūra siekia daugiau nei 30 laipsnių šilumos. Užfiksuoti 36,6 °C karščiai.

## Galerija

Eivissa Old Town Ibiza.JPG|Senamiesčio gatvė
Ibiza night.JPG|Ibisos miestas nakties metu
ForbysIbizaTown_02.jpg|Vaizdas į senamiestį iš jūros pusės.
Ibiza City from Mirador asv2023-04 img5.jpg|Miesto panorama
Nécropolis-Puig.d.M.Ibiza.2012.jpg|Nekropolis *Puig des Molins*


## Šaltiniai

## Nuorodos
* Miesto svetainė
Kalpas

**Kalpas** () – miestas Ispanijos pietryčiuose, Valensijos regione. Viduržemio jūros pakrantės kurortas.

## Istorija
Viduramžiais dėl miesto kovojo Aragono karaliai ir maurai.

Po Antrojo pasaulinio karo čia kūrėsi viešbučiai, barai, naktiniai klubai. Miestas tapo populiariu kurortu.

## Galerija

Sonnenaufgang_penon_de_ifach.jpg| 
Calpe Puerto 02 JMM.JPG| 
Playa El Fosa de Calpe.jpg|
Кальп со скалы Ифач.jpg|
Кальп со скалы Ифач 3.jpg|
Кальп со скалы Ифач 4.jpg|


## Šaltiniai

## Nuorodos
Pušynai (Pilkalnis)

**Pušynai** (, nuo 1938 m. *Grenzbrück*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 5 km į šiaurės vakarus nuo Pilkalnio, 16 km į pietvakarius nuo Lazdynų, prie Ragupės.

## Istorija

Minimi nuo 1580 m. Istoriniai pavadinimo rašybos variantai: *Buschinen*, *Puschiney*, *Puschienen*. 1785 m. buvo karališkasis valstiečių kaimas su 4 ugniakurais, 1823 m. – penkios valstiečių sodybos su 32 gyventojais. 1854 m. Pušynuose buvo 6 gyvenamieji pastatai ir 45 gyventojai. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Enskiškių valsčius, kuriam priklausė ir Pušynų kaimo bendruomenė. 

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Kirkšnoupis

**Kirkšnoupis** – upė Žemaitijoje, Plungės rajono savivaldybės teritorijoje, Žemaičių aukštumoje; Čerkšnės kairysis intakas (Babrungo intakas). Prasideda netoli Kapsūdžių kaimo. Teka į šiaurės vakarus, žemupyje pasuka šiaurėn. Įteka į Čerkšnę 1,6 km nuo jos žiočių, prie Jovaišiškės.

Beveik visa vaga ištiesinta.

Kaimai prie Kirkšnoupio: Kapsūdžiai, Glaudžiai, Jovaišiškė.

Upėvardžio kilmė siejama su žodžiais *keršas*,  'juodas'.

## Šaltiniai
Šionbruno geltona

**Šionbruno geltona** () – baroko epochos Austrijos reprezentacinių statinių spalva, jos pavadinimas siejamas su Šionbruno rūmais Vienoje. Spalva kartais įvardijama ir kaip *Habsburgų geltona* (), *Kaizerio geltona* () arba (klaidingai) *Marijos Teresės geltona* (). Gaunama į kalkinius dažus įmaišant auksaspalvės ochros. XIX a. pab. išpopuliarėjo to meto visuomenės skonį labiau atitinkantis *Šionbruno geltonos* pastelinis atspalvis – *Zaitenšteteno geltona* (), kuriai pavadinimą davė benediktinų vienuolynas Zaitenšteteno mieste. Ir *Šionbruno geltona*, ir *Zaitenšteteno geltona* yra išplitusios visoje buvusios Austrijos–Vengrijos imperijos teritorijoje.

## Šionbruno geltona
Tradicija dažyti atskirų pastatų fasadus šia spalva siekia baroko laikus, bet 1780 m. imperatorius Juozapas II įsakė visų valstybinius pastatus ir Habsburgų giminės namus padengti *Šionbruno geltona*. (Tuo metu jo motina Marija Teresė jau buvo mirusi, todėl klaidinga šią spalvą vadinti *Marijos Teresės geltona*). Iš pietinės Prancūzijos importuojama auksaspalvė ochra buvo nepaprastai brangi, bet laiku atrasti šios uolienos klodai Čekijoje padėjo išspręsti šios dažų žaliavos poreikį.

1817–1819 metais architektas Johanas Amanas Vienos Šionbruno rūmus pertvarkė klasicistiniu stiliumi. Kai vėliau dažytojai savo darbą baigė, imperatoriaus pavaldiniai liko sužavėti ir *Šionbruno geltona* spalva puolė dengti ne tik pilis, valdžios įstaigas, geležinkelio stotis, bet ir valstiečių pirkias.

## Spalvos panaudojimas Šionbruno rūmuose

Vaizdas:Canaletto (I) 059.jpg|Bernardo Bellotto ''Canaletto'' 1758–1761 m. paveiksle šoniniai pastatai jau nudažyti, o centriniai rūmai – dar ne. 
Vaizdas:Palacio de schönbrunn 01.jpg|Šiuolaikinis rūmų vaizdas (2005 m.)
Vaizdas:Wien Schoenbrunn Nacht.jpg|Pagrindinis fasadas nakties metu


## Zaitenšteteno geltona
Panaši į aukščiau aprašytą, tik kiek mažiau sodri, ji yra daugiau būdinga neobarokiniams pastatams. Labiau populiari Žemutinės Austrijos pietvakarinėje dalyje, vadinamoje () – ten išplitusi tradicija ja dengti religinių ir pasaulėtinių namų fasadų plotus, kartu angokraščius ir karnizus dažant baltai.  


Vaizdas:Seitenstetten front.jpg|Zaitenšteteno benediktinų abatija 
Vaizdas:Aschbach pfarrhof.jpg|Klebonija Ašbacho mieste
Vaizdas:Vierkanter02.jpg|Užmiesčio pastatai Žemutinėje Austrijoje 


## Šaltiniai

## Nuorodos
* Historische und moderne Pigmente in der Denkmalpflege
Kušadasis

**Kušadasis** () – miestelis Turkijos pietuose, Aidino ile, 71 km į vakarus nuo Aidino, Egėjo jūros (Kušadasio įlankos) pakrantėje, Turkijos Rivjeroje. Yra jūrų uostas, jachtų, kruizinių laivų prieplaukos. Keltas į Samo salą, plentai į Aidiną, Seldžiuką. Svarbus Turkijos pajūrio kurortas. Yra poilsio namai, viešbučiai, barai, vandens pramogų parkai, driekiasi smėlio paplūdimiai. Yra XVII a. mečetė, miesto sienos, karavansarajus. Kušadasio apylinkėse yra Dileko pusiasalio–Didžiojo Mendereso deltos nacionalinis parkas, įtvirtinta Balandžių sala (*Güvercinada*), Panionijaus šventvietės liekanos.

## Istorija
Antikoje Egėjo pakrantėje steigėsi graikų kolonijos, kurių centras buvo Efesas. Bizantijos laikais čia buvo Efeso Neapolio () gyvenvietė, vėliau italų pirkliai pastatė tvirtovę, vadintą Skala Nova (). XIX a. pagal salą su tvirtove pradėtas vadinti ir pats miestas – Kušadasiu („paukščių sala“).

## Galerija

GüverciaadaKuşadası (5).JPG|Balandžių sala
Coastline of Kuşadası, Aydın 01.jpg|Miestas naktį
Clock Tower, Kuşadası 01.jpg|Laikrodžio bokštas


## Šaltiniai
Paila marina

**Paila marina** – čilietiškas troškinys iš jūros gėrybių, daržovių ir prieskonių, patiekiamas keraminiame dubenėlyje *[[paila (indas)|paila]]*.

## Ruošimas

Dažni ingredientai yra Čilės midijos bei įvairios kitos dvigeldžių rūšys, unguriai, ascidija, ispaniškai vadinama *piure* (*[[Pyura chilensis]]*), ūsakojai vėžiagyviai *picoroco* (*[[Austromegabalanus psittacus]]*), krevetės, saldžioji paprika, svogūnai, pomidorai, žuvies sultinys, petražolės, malta paprika, datulinė paprika, pipirai ir kartais druska. Druska paprastai nėra reikalinga, kadangi jūros gėrybės duoda užtektinai sūrumo. Įvairiose vietovėse ruošiama skirtingai, nereti ir kitokie ingredientai – kalmarai, aštuonkojai, žuvis, česnakas, baltas vynas. Patiekiama su citrina.

Daržovės ir svogūnai iš pradžių apkepami alyvuogių aliejuje, tada pridedamos geldelės su kiautais, ir dar kiek paskrudinus viskas užpilama jūros gėrybių sultiniu, kurį laiką patroškinama.

Čilėje paplitęs tikėjimas, kad *Paila marina* padeda nuo pagirių.

## Šaltiniai
*bakinbit.com
*ladlrecipes.com
*chowhound.com
HD 47536 b

**HD 47536 b** – egzoplaneta, skriejanti apie K spektrinės klasės žvaigždę HD 47536. Nuo Saulės sistemos nutolusi apie 402,2 šviesmečio (123,3 parseko).

HD 47536 b yra dujinė milžinė. Planetos masė siekia 7,32 Jupiterio masės, o spindulys – apytikriai 1,13 karto didesnis nei Jupiterio. Apie savo žvaigždę planeta apskrieja per kiek mažiau nei 2 metus (712 parų), jos orbitos spindulys – 1,93 av, o ekscentricitetas – 0,2. Palaipsniui plečiantis HD 47536 žvaigždei, didėja HD 47536 b atmosferos temperatūra, kyla stiprūs vėjai. Prognozuojama, jog praėjus kelioms dešimtims milijonų metų, ši planeta visiškai praras savo atmosferos sluoksnius.

Apie HD 47536 b atradimą pranešta 2003 m. Planeta aptikta Čilėje, Atakamos dykumoje, esančioje La Siljos observatorijoje, taikant radialinių greičių metodą. HD 47536 b yra vienintelė šioje sistemoje atrasta planeta.

## Šaltiniai
Lietuvaitė su verbomis (paveikslas)

**Lietuvaitė su verbomis** – 1847 m. sukurtas lietuvių dailininko Kanuto Rusecko paveikslas, pratęsęs buitinės tematikos paveikslų ciklą.

## Istorija
Paveikslą „Lietuvaitė su verbomis“ Ruseckas tapė ilgą laiką, kruopščiai ir atidžiai Vilniuje, Švč. Mergelės Marijos Ramintojos bažnyčios prieigose, Savičiaus gatvėje. Iš kelių eskizų dailininkas išsirinko vieną. Paveikslas nutapytas prabėgus trejiems metams po kito žinomo dailininko paveikslo „Pjovėja“, ir pratęsė jo paveikslų ciklą apie lietuvių tautos gyvenimą, šventes bei papročius. Pastarasis paveikslas „Lietuvaitė su verbomis“ sulaukė dar didesnio populiarumo nei prieš tai minėta „Pjovėja“.

## Aprašymas
Paveiksle vaizduojama XIX a. lietuvių mergaitė, stovinti prie Vilniaus Ramintojos bažnyčios Verbų sekmadienį. Fone matyti minėtos bažnyčios didysis altorius su Mergelės Marijos paveikslu.

Rankose mergina laiko surištas verbas, kadagius, šakeles. Verbos puoštos žibuoklėmis, šakelėmis su žiedeliais ar raugerškio uogomis.

Mergaitė vilki paltelį. Drabužėliai šventiniai.

Fonas iš dalies šviesus, kitoje dalyje tamsus. Kadangi dailininką domino mergaitės psichologinė charakteristika, paveiksle atsispindi jos kuklumas, orumas, išreikštas visoje jos laikysenoje. Paveikslą pagyvina raudona skarelė, gaubianti mergaitės galvą.

1848 m. Varšuvoje M.Fajanso litografijos įmonėje šis kūrinys buvo atspausdintas.
 
Šis paveikslas liudija ikonografines žinias apie verbų rišimą XIX amžiuje.

## Nuorodos
Paulius Lotužys

**Paulius Lotužys** (g. 1998 m. sausio 15 d.) – Lietuvos futbolininkas. Žaidžia saugo pozicijoje.

## Karjera
2013 m. žaidė FK Palanga komandoje, kuri rungtyniavo Pirmoje lygoje.

#### Nuo [[2014]] m. [[FK Banga Gargždai|Gargždų „Bangoje“]]
2014 m. buvo registruojamas Gargždų „Bangos“ sudėtyje, o A lygoje sužaidė tris rungtynes. Žaidė dublerių ekipoje.

Nuo 2015 m. ekipa žaidė Pirmoje lygoje. Žaidėjas pamažu įsitvirtino pagrindinėje komandoje. 

Po 2019 m. sezono žaidėjas buvo sužaidęs „Bangos“ ekipoje 112 rungtynių (3830 minučių) ir pelnęs 10 įvarčių.

2020 m. pradžioje pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą.

#### Nuo [[2022]] m. [[FK Neptūnas Klaipėda|Klaipėdos „Neptūnas“]]
2022 m. vasario 1 d. pranešta, kad atstovaus Klaipėdos „Neptūnui“.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas Banga
* **[[LFF I lyga|Pirma lyga]]:**
** Antroji vieta: 2017, 2019 m.
* **[[LFF taurė]]s turnyras:**
** Finalininkas: 2014, 2019 m.

## Rinktinės
Kitados rungtyniavo U–17 jaunimo rinktinėje.

## Šaltiniai

## Nuorodos
* FK Banga (fkbanga.lt)
* alyga.lt svetainė
* lietuvosfutbolas.lt
* Transfermarkt
* Soccerway
Dovydas Norvilas

**Dovydas Norvilas** (g. 1993 m. balandžio 5 d.) – Lietuvos futbolininkas, saugas.

## Karjera
### FK Ekranas
2013 m. pradėjo profesionalo karjerą Panevėžio „Ekrane“. Per du sezonus A lygoje sužaidė 49 rungtynėse ir pasižymėjo dviem įvarčiais.

### FK Atlantas
Nuo 2015 m. žaidė Klaipėdos „Atlante“. 

Futbolininkas sunkų gyvenimo periodą išgyveno 2016-aisiais, kai dėl gripo komplikacijos neatlaikė organizmas ir žaidėjas turėjo kovoti ir dėl savo gyvybės.

### FK Trakai
2017 m. vasarą perėjo į FK Trakai.

### FK Palanga
2018 m. pirmoje pusėje žaidė FK Palanga. 

### FK Atlantas
2018 m. vasarą perėjo į Klaipėdos „Atlantą“.

### Gargždų „Banga“
2019 m. sezone perėjo į Gargždų „Bangą“. Sužaidė 26 rungtynes Pirmoje lygoje ir pelnė įvartį. Dar keturias rungtynes sužaidė LFF taurės turnyre.

2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą.

2023 m. balandžio 14 d. pelnė įvartį A lygos rungtynėse prieš „Sūduvos“ klubą. įsirašė tris taškus. Gargždiškiai nugalėjo varžovus rezultatu 2:0.

2023 m. rugpjūčio 5 d. A lygos rungtynėse prieš FK Riteriai pelnė vienintelį rungtynių įvartį. Gargždiškiai nugalėjo varžovus ir iškovojo tris labai svarbius taškus.

2024 m. balandžio 6 d. pelnė įvartį A lygos rungtynėse prieš Alytaus „Dainavą“.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Banga. Nors „Riteriai“ pirmavo, tačiau gargždiškiai išlygino rezultatą (3-3), o pratęsimo metu pelnė du įvarčius, nugalėjo rezultatu 5-3 ir pateko į kitą etapą.

2025 m. vasario mėn. tapo žinoma, kad pratęsta sutartis ir futbolininkas atstovaus Bangos klubui. 2025 m. vasario 22 d. pasižymėjo įvarčiu Supertaurės rungtynėse prieš Vilniaus „Žalgiris“. Hadžis pelnė du įvarčius ir vilniečiai pirmavo rezultatu 2-0, tačiau gargždiškiai išlygino rezultatą. Rokas Filipavičius realizavo 11 metrų baudinį, o Dovydas Norvilas išlygino rezultatą. Supertaurės laimėtojai paaiškėjo tik baudinių serijos metu.

2025 m. gruodžio 18 d. tapo žinoma, kad futbolininkas lieka klube.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje
: Pirmoje lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

## Rinktinės
Kitados rungtyniavo U–17 jaunimo rinktinėje. 2009 m. rugpjūčio 18 d. Lietuvos U-17 rinktinė rezultatu 4:1 sutriuškino Ukrainos atstovus.

2016 m. pakviestas į nacionalinę rinktinę. 2016 m. gegužės 29 d. debiutavo Lietuvos rinktinėje rungtynėse prieš Estiją. Lietuviai nugalėjo varžovus rezultatu 2:0.

## Išnašos

## Nuorodos
* toplyga.lt svetainė
* SOCCERWAY
* Transfermarkt 
* lietuvosfutbolas.lt
* Globalsportsarchive
Augustinas Pronckietis

**Augustinas Pronckietis**,  (1886 m. rugpjūčio 30 d. Rusijos imperijoje: Kauno gubernijos Šiaulių apskrities Radviliškio valsčiaus Žilionių kaime – 1986 m. sausio 23 d. Šeduvoje) – Romos katalikų kunigas Ukrainoje, Latvijoje, Rusijoje ir Lietuvoje.

## Biografija
1896–1905 m. mokėsi Sankt Peterburge gimnazijoje prie Šv. Kotrynos Aleksandrietės bažnyčios, vėliau to paties miesto kunigų seminarijoje. 1910 m. kovo 26 d. įšventintas katalikų kunigu ir paskirtas vikaru į Ukrainos Poltavos miestą. Tų pačių metų spalio mėnesį perkeliamas į Latgalą: tarnavo Preilių, Kraslavos, Daugpilio ir Rundėnų bažnyčiose. 

1916 m. gruodžio mėn. paskirtas Sankt Peterburgo Švč. Mergelės Marijos Ėmimo į dangų katedros vikaru. 1922 m. trumpam kalintas „už nesutikimą uždaryti bažnyčią“. 1923 m. prieštaravo sovietinės valdžios nurodymui atiduoti liturginius indus valstybei, todėl kartu su kitais miesto kunigais buvo suimtas ir nuteistas trejus metus kalėti Maskvos kalėjime „Matroskaja Tišina“. 1925 m. vasario 25 d. paleistas anksčiau laiko. Grįžo vikarauti į Sankt Peterburgo Švč. Mergelės Marijos Ėmimo į dangų  katedrą, 1928–1930 m. buvo šios šventovės klebonu. Kurį laiką kunigavo Lugos Šv. Mikalojaus ir kt. Leningrado srities katalikų bažnyčiose, buvo skiriamas Leningrado apaštališkojo vikariato generalvikaru, o 1930 m. – Šv. Kotrynos bažnyčios klebonu. 1932 m. balandžio 15 d. areštuotas ir, apkaltinus šnipinėjimu užsienio valstybėms (pagal RTSFR BK 58–6 ir 58–11 str.), nuteistas dešimčiai metų kalėti Ypatingajame lageryje Baltosios jūros Solovkų salose. 1933 m. gegužėje perkeltas į Butyrkų kalėjimą. 

Lietuvai ir bolševikinei Rusijai apsikeitus politiniais kaliniais, 1933 m. spalio 19 d. sugrįžo į gimtąją šalį. Tų pačių metų gruodyje buvo paskirtas Sunkiųjų darbų kalėjimo Bajoruose kapelionu. Nuo 1937 m. rugsėjo 3 d. kunigavo Šaltenių parapijoje, vėliau Palendrių ir Aukštelkės bažnyčiose. 1946–1956 m. kun. A. Pronckietis tarnavo kuratu ir klebonu Ugionių Švč. Mergelės Marijos Ėmimo į dangų bažnyčioje. Itin pablogėjus regėjimui, nuo 1956 m. spalio 24 d. buvo Šeduvos parapijos altarista. Palaidotas Šeduvos bažnyčios šventoriuje.

Pusbrolis kun. Kazimieras Pranckietis – teologijos magistras ir knygnešys.

## Šaltiniai
* Romualdas Beniušis. ''Didžioji Kretingos kalėjimo kapeliono'' paslaptis // bernardinai.lt
* Пронцкетис Августин Петрович // Католическая Россия: Энциклопедия 
* Пронцкетис Августин Петрович // Санкт-Петербург (Энциклопе́дия)
Skaidrusis matas

**Skaidrusis matas (patas) **  – tai toks šachmatų uždavinių matas ar (etiudų) patas,  kai šalia karaliaus esantys šachmatų lentos  laukeliai nėra  nei baltųjų nei juodųjų figūrų užimti.
Skaidrusis matas dar vadinamas *veidrodiniu matu*. Jis gali būti ir taisyklingasis, nors ne visada.

Skaidrieji patai sutinkami  šachmatų etiuduose ir sutarto pato uždaviniuose, o matai - įvairiuose tiesioginio mato uždaviniuose, pasakiškosios kompozicijos, atvirkščio, refleksinio, sutarto, retro ir matematiniuose šachmatų uždaviniuose.

## Skaidriųjų matų ir patų pavyzdžiai

|width="33%" |

|width="33%" |

|width="33%" |

|width="33%" |

## Šaltiniai

## Nuorodos

*  Uždaviniai su skaidriaisiais matais
Ignas Driomovas

**Ignas Driomovas** (g. 1997 m. balandžio 27 d.) – Lietuvos futbolininkas, vartininkas.

## Karjera
Sportuoti pradėjo Gargždų „Bangos“ jaunimo komandose. 2013 m. žaidė Banga-2 komandoje. 

2014 m. debiutavo pagrindinėje komandoje. 

#### [[FK Banga Gargždai|Gargždų „Banga“]]
Nuo 2014 m. atstovavo Gargždų „Bangai“. Tuo metu daugiausiai žaidė Banga B ekipoje. A lygoje pasirodė 10 rungtynių ir praleido į savo vartus 35 įvarčius.

#### [[FC Stumbras|Kauno „Stumbras“]]
2016 m. perėjo į FC Stumbras. 2016 ir 2017 m. priklausė FC Stumbras, tačiau A lygoje nežaidė. Atstovavo šio klubo Stumbras B ekipą.

2016 m. Antroje lygoje pasirodė aštuoneriose rungtynėse. 2017 m. Stumbras B žaidė Pirmoje lygoje, o Ignas vartus gynė dešimtyje rungtynių.

#### [[FK Banga Gargždai|Gargždų „Banga“]]
2018 m. sezone Bangos ekipoje Ignas sužaidė 23 rungtynes Pirmoje lygoje. Dar trejas – LFF taurės turnyre.

2019 m. sezone Bangos ekipoje Ignas žaidė tik pirmoje sezono pusėje, per tą laiką komandos vartus gynė 13 rungtynių Pirmoje lygoje. Dar vienerias rungtynes sužaidė LFF taurės turnyre.

#### [[Egersunds IK]]
2019 m. vasarą išvyko į Norvegiją, kur priklausė Egersunds IK.

#### [[FK Banga Gargždai|Gargždų „Banga“]]
2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą. Visą sezoną buvo pagrindinis vartininkas; A lygoje sužaidė visas 20 rungtynių. (Dėl pandemijos per sezoną A lygoje kiekviena komanda sužaidė po 20 rungtynių.) Į savo vartus praleido 30 įvarčių. Jis buvo vienas iš trijų žaidėjų A lygoje, kurie sužaidė visas 20 rungtynių ir nebuvo keičiamas.

2021 m. gegužės 7 d. rungtynėse prieš „Panevėžį“ vartininkas praleido du įvarčius, tačiau atrėmė aštuonis varžovų smūgius ir jo gargždiškiai iškovojo labai svarbų tašką prieš vienus iš pirmenybių lyderių. Žaidėjas surinko 235 „InStat“ naudingumo balus.

2021 m. Gargždų Banga panešė, kad žaidėjas palieka klubą.

#### [[FK Panevėžys|„Panevėžio“ klubas]]
2021 m. gruodžio mėn. pranešta, kad žaidėjas atstovaus „Panevėžio“ klubui. 2022 m. A lygos sezone aštuonis kartus gynė klubo vartus A lygoje.

2023 m. sausio 2 d. tapo žinoma, kad pratęsta sutartis su FK Panevėžys. 2023 m. sezone futbolininkas A lygoje sužaidė vienerias rungtynes prieš Telšių „Džiugą“ bei LFF taurės rungtynėse prieš Klaipėdos „Neptūną“.

2023 m. gruodžio 27 d. pranešta, kad futbolininkas palieka klubą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; **su [[FK Panevėžys]]**
* A lygos trečioji vieta: 2022 m.

; su FK Banga
* **[[LFF I lyga|Pirma lyga]]:**
** Antroji vieta: 2017 m.
* **[[LFF taurė]]s turnyras:**
** Finalininkas: 2013/14 m.

## Rinktinės
2014–2015 m. buvo kviečiamas į Lietuvos U-19 rinktinę. 

2015 m. birželio 18 d. gynė Lietuvos U-19 rinktinės vartus Baltijos taurės (U-19) turnyre.

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* FK Banga (fkbanga.lt)
Edvinas Bračkus

**Edvinas Bračkus** (g. 1990 m. rugsėjo 11 d.) – Lietuvos futbolininkas. Žaidžia gynėjo pozicijoje.

## Karjera
Sportuoti pradėjo Gargždų „Bangos“ jaunimo komandose. 

#### [[FK Banga Gargždai|Gargždų „Banga“]]
2010 m. debiutavo Gargždų „Bangoje“. Sužaidė 10 rungtynių A lygoje.

#### [[Gargždų Pramogos–SC|Pramogos-Ąžuolas]] ekipoje
2015 ir 2016 m. sezonuose žaidė Pramogos-Ąžuolas ekipoje, kuri rungtyniavo Antroje lygoje. 2015 m. rugsėjo 5 d. pelnė įvartį prieš Biržų „Širvėną“. (Gargždiškiai nugalėjo rezultatu 5-1.) 2015 m. rugsėjo 12 d. pelnė įvartį rungtynėse prieš Radviliškio SC, kurios baigėsi rezultatyviomis lygiosiomis 4-4. 2015 m. sužaidė 14 rungtynių ir pasižymėjo dviem įvarčiais. Jo atstovaujama ekipa liko antroje vietoje, o pirmenybių nugalėtojais tapo biržiečiai. 2016 m. už gargždiškių ekipą sužaidė 15 rungtynių Antroje lygoje. Ekipa liko trečioje vietoje.

#### [[FK Banga Gargždai|Gargždų „Banga“]]
Nuo 2017 m. atstovavo Gargždų „Bangai“. 2017 m. birželio 21 d. namų rungtynėse prieš Stumbras B ekipą pelnė vienintelį rungtynių įvartį, kuris lėmė pergalę rezultatu 1-0. Gargžduose vykusiose rungtynėse prieš FK Panevėžys Bračkus pelnė įvartį ir padėjo nugalėti panevėžiečius. Galutinis rezultatas buvo 6-4, „Bangos“ naudai. „Banga“ užėmė antrąją vietą ir žaidė pereinamąsias rungtynes prieš FC Stumbras. Jos susiklostė nesėkmingai ir gargždiškiai patyrė nesėkmę.

2018 m. sezone Bangos ekipoje sužaidė 23 rungtynes Pirmoje lygoje. Dar trejas rungtynes sužaidė LFF taurės turnyre.

2019 m. sezone Bangos ekipoje sužaidė 23 rungtynes Pirmoje lygoje ir pelnė įvartį. Dar penkerias rungtynes sužaidė LFF taurės turnyre ir pasižymėjo dviem įvarčiais. Žaidė abiejose pereinamosiose rungtynėse prieš FK Palanga dėl patekimo į A lygą ir padėjo komandai nugalėti varžovus, bei sportiniu principu gargždiškiai pateko į aukščiausią šalies lygą.

2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą.

2021 m. liepos 11 d. rungtynėse prieš „Hegelmann“ buvo parodyta raudona kortelė, o gargždiškiai pralaimėjo net 1:4.

2021 m. liepos 30 d. rungtynėse prieš Džiugą pasižymėjo įvarčiu ir persvėrė rezultatą gargždiškių naudai (2:1).

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas Banga
* **[[LFF I lyga|Pirma lyga]]:**
** Antroji vieta: 2017, 2019 m.
* **[[LFF taurė]]s turnyras:**
** Finalininkas: 2010/11, 2019 m.

; asmeniniai
* Išrinktas į simbolinę A lygos žaidėjų simbolinę savaitės rinktinę.

## Šaltiniai

## Nuorodos
* FK Banga (fkbanga.lt)
* alyga.lt
* lietuvosfutbolas.lt
* transfermarkt.com
* Soccerway
Valdas Antužis

**Valdas Antužis** (g. 2000 m. birželio 19 d.) – Lietuvos futbolininkas, gynėjas.

## Karjera
Sportuoti pradėjo Gargždų „Bangos“ jaunimo komandose. Nuo 2014 m. atstovavo šio klubo jaunimo komandoms. 

2015 m. antroje sezono pusėje tapo Nacionalinės Futbolo Akademijos nariu. Žaidė NFA 2000 komandoje.

#### Gargždų „Banga“
Nuo 2017 m. atstovavo Gargždų „Bangos“ klubui. Tuo metu daugiausiai žaidė už Banga B ekipą, ir jaunimo ekipą Elitinėje U-19 lygoje, o pagrindinėje sudėtyje pasirodė vienintelėse rungtynėse. 

2017 m. rugpjūčio 23 d. debiutavo Pirmos lygos rungtynėse prieš FK Panevėžys. Namie žaidę gargždiškiai nugalėjo rezultatu 6-4. Žaidė 14 minučių, pasirodė po keitimo.

2018 m. sezone Bangos ekipoje sužaidė 20 rungtynių Pirmoje lygoje. Dar trejas rungtynes sužaidė LFF taurės turnyre.

2019 m. sezone Bangos komandoje sužaidė 19 rungtynių Pirmoje lygoje. Dar keturias rungtynes sužaidė LFF taurės turnyre. Žaidė abiejose pereinamosiose rungtynėse prieš FK Palanga dėl patekimo į A lygą ir padėjo komandai nugalėti varžovus, bei sportiniu principu gargždiškiai pateko į aukščiausią šalies lygą.

2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą.

2024 m. vasario pradžioje tapo žinoma, kad futbolininkas ir toliau atstovaus klubui.

2025 m. sausio mėn. pratęsta sutartis su „Bangos“ klubu.

2025 m. lapkričio 2 d. pelnė savo pirmąjį įvartį A lygos rungtynėse prieš Alytaus „Dainavą“. Po Valdo Antužio tikslaus smūgio rezultatas tapo 4–0, o susitikimas baigėsi triuškinančia gargždiškių pergale rezultatu 6–0.

2025 m. gruodžio mėn. tapo žinoma, kad futbolininkas lieka klube.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

## Rinktinės
#### U-16 rinktinė
Žaidė U-16 rinktinėje. 2015 m. sužaidė dvejas draugiškas rungtynes su Latvija.
* 2015 m. rugpjūčio 13 d. rungtynės baigėsi lygiosiomis 1-1.
* 2015 m. rugpjūčio 15 d. lietuviai nugalėjo rezultatu 1-0.

## Išnašos

## Nuorodos
* toplyga.lt svetainė 
* SOCCERWAY
* Transfermarkt
* lietuvosfutbolas.lt
* Globalsportsarchive
Dovydas Španceris

**Dovydas Španceris** (g. 2000 m. gegužės 18 d.) – Lietuvos futbolininkas. Žaidžia vartininko pozicijoje.

## Karjera
Sportuoti pradėjo Gargždų „Bangos“ jaunimo komandose. Žaidė Banga B komandoje ir jaunimo komandose, kurios rungtyniavo Elitinėje jaunimo lygoje. Nuo 2017 m. atstovavo šio klubo pagrindinei komandai. 

#### [[FK Banga Gargždai|Gargždų „Banga“]]
2017 m. sužaidė dvi minutes Pirmoje lygoje. 2017 m. rugpjūčio 23 d. įvykusiose rungtynėse prieš FK Panevėžys pačioje rungtynių pabaigoje pakeitė Tadą Nortubą. Keitimas įvyko 89 minutę, o jau netrukus prasileido įvartį. Šis praleistas įvartis reikšmės galutinam rezultatui neturėjo, nes gargždiškiai nugalėjo panevėžiečius rezultatu 6-4 ir iškovojo tris taškus.

2018 m. sezone Bangos ekipoje Dovydas Pirmoje lygoje nežaidė. Atstovavo Banga B ekipą.

2019 m. sezone Pirmoje lygoje sužaidė vienerias rungtynes. 2019 m. rugpjūčio 4 d. namuose žaidusi Gargždų „Banga“ rezultatu 2-1 nugalėjo Vilniaus „Riterių“ B komandą. Dovydas praleido vieną varžovų smūgį į savo ginamus vartus. 

2019 m. sezono pabaigoje žaidė antrosiose pereinamosiose rungtynėse, kurios įvyko Klaipėdoje. Jose FK Palanga ir Gargždų „Banga“ sužaidė lygiosiomis 2-2. Šiose rungtynėse į savo vartus prasileido du įvarčius, bet dviejų rungtynių bendras rezultatas lėmė gargždiškių pergalę ir jie sportiniu principu pateko į A lygą.
; Pereinamosios rungtynės
----

-------------------

2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas Banga
* **[[LFF I lyga|Pirma lyga]]:**
** Antroji vieta: 2017, 2019 m.
* **[[LFF taurė]]s turnyras:**
** Finalininkas: 2019 m.

## Futzalo rinktinės žaidėjas
Futzalo Lietuvos U-21 rinktinės narys. Žaidė 2019 m. lapkričio 19 d. Prienuose įvykusiose draugiškose rungtynėse prieš prancūzus, kurias lietuviai pralaimėjo 1-7.

## Šaltiniai

## Nuorodos
* FK Banga (fkbanga.lt)
* alyga.lt
* lietuvosfutbolas.lt
* transfermarkt.com
* Soccerway
HD 59686 A b

**HD 59686 A b** arba **HD 59686 b** – egzoplaneta, skriejanti apie K2 III spektrinės klasės žvaigždę HD 59686 A, esančią Dvynių žvaigždyne. HD 59686 A drauge su HD 59686 B sudaro dvinarės žvaigždės sistemą. Nuo Saulės sistemos nutolusi apie 315,7 šviesmečio (96,8 parseko).

HD 59686 A b yra dujinė milžinė. Planetos masė siekia 6,92 Jupiterio masės (2200,131 karto masyvesnė už Žemę), o spindulys – 0,9078 Jupiterio spindulio. Apie savo žvaigždę planeta apskrieja per maždaug 299,36 paros, jos orbitos didysis pusašis – 1,086 av, o ekscentricitetas – 0,05. HD 59686 A b masė nustatyta radialinių greičių metodu.

Apie HD 59686 A b atradimą paskelbta 2003 m. Planeta aptikta Kalifornijoje esančioje Liko observatorijoje, taikant radialinių greičių metodą. HD 59686 A b yra vienintelė šioje sistemoje atrasta planeta.

## Šaltiniai
Baltic Amadeus

**Baltic Amadeus** – pirma privati Lietuvos IT bendrovė. Teikia paslaugas Europoje ir JAV.

## Istorija

1988 m. įkurta su Austrijos partneriais, kurie 1990 m. pasitraukė.

1991 m. tapo oficialia JAV bendrovės „Progress Software Corporation“ atstove ir įrangos platintoja Baltijos šalyse. Tais pačiais metais „Baltic Amadeus“ tapo oficialia JAV bendrovės „Microsoft“ atstove ir programinės įrangos platintoja Baltijos šalyse.

1994 m. sukūrė lietuvišką raidyną kompiuterio klaviatūrai.

1997 m. sukūrė lietuvių ir latvių kalbų lokalizavimo modulį. JAV bendrovei „HP“ įsigijus modulio platinimo licenciją, prasidėjo „Baltic Amadeus“ produkcijos eksportas į užsienį.

2006 m. įmonė tapo komercinio banko „DNB LV“ (dabar – „Luminor“) nuotolinių IT paslaugų centru ir iki šiol vysto šią paslaugos formą. Šiuo metu kaip nuotolinių paslaugų centras „Baltic Amadeus“ veikia Šiaurės Europos valstybėse: Norvegijoje, Švedijoje ir Danijoje.

2008 m. bendrovė atskyrė IT infrastruktūros ir programinės įrangos kūrimo veiklą. Įkurta nauja kompanija – „Baltic Amadeus infrastruktūros paslaugos“ (BAIP), šiuo metu veikianti kaip savarankiška įmonė.

2014 m. radėjo teikti UI/UX paslaugas.

2016 m. pradėtas paslaugų eksportas į JAV.

2019 m. atnaujintas  daugiau kaip 30 metų naudotas bendrovės prekės ženklas.

2020 m. pagal naują veiklos strategiją įmonė pradeda veikti kaip technologinė skaitmenizavimo partnerė.

## Veikla

Bendrovė teikia IT sprendimų kūrimo paslaugas ir strategines konsultacijas klientams Lietuvoje ir užsienyje. Daugiau kaip 70 proc. paslaugų eksportuoja į Baltijos šalių, Šiaurės Europos ir kitas rinkas. Programinės įrangos sprendimus kuria pasitelkę naujausias Cloud, AI/ML, IoT, .Net, PHP, JAVA, Progress, Android, iOS, Drupal ir kt. technologijas.

Įmonė veikia B2B sektoriuje ir IT sprendimus kuria telekomunikacijų, finansų, laivybos, logistikos ir kitose srityse. „Baltic Amadeus“ teikia paslaugas ir didelėms, ir mažoms bei vidutinėms įmonėms, startuoliams.

## Įvertinimai
* 2015 m. Vokietijos ūkio apdovanojimai Lietuvoje - „Sėkmės naujose rinkose“ apdovanojimas;
* 2015 m. Dienraščio „Verslo žinios“ ir portalo [www.cv.lt „CV.lt“] apdovanojimas „Geidžiamiausias darbdavys“ ;
* 2016 m. Bendrovė tapo Personalo valdymo profesionalų asociacijos(PVPA) konkurso „Personalo valdymo gerosios praktikos“ nugalėtoja.
* 2016 m. lietuviškos reklamos festivalyje „ADrenalinas” įmonės „Baltic Amadeus” sukurta išmanioji programėlė „Mano kraujas” pelnė „Auksinės strėlės“ apdovanojimą ;
* 2017 m. Dienraščio „Verslo žinios“ apdovanojimas „Moderniausias darbdavys“.

## Narystė organizacijose
* Asociacijos „Infobalt“ narys;
* Visorių informacinių technologijų parko dalininkas;
* AHK Vokietijos ir Baltijos šalių prekybos rūmų Estijoje, Latvijoje, Lietuvoje narys;
* Švedijos prekybos rūmų Lietuvoje narys.

## Šaltiniai
Žadeikių Nukryžiuotojo Jėzaus koplyčia

**Žadeikių Nukryžiuotojo Jėzaus koplyčia** – veikianti katalikų koplyčia Žadeikių kaime (Žadeikių sen.), Šilalės rajone, 5 km į šiaurės rytus nuo Kvėdarnos, netoli kelio . Koplyčia įsikūrusi uždarytos mokyklos pastate, kuriame taip pat įkelta seniūnija, yra biblioteka, kaimo bendruomenė. 

Priklauso Kvėdarnos Švč. Mergelės Marijos Nekaltojo Prasidėjimo parapijai. Pastaruoju metu koplyčią aptarnavo Pajūralio Šv. Joakimo parapijos klebonas. Koplyčioje aukojamos sekmadieninės šv. Mišios.

## Istorija

Žadeikių vardu dabar vadinamas nuo XVI a. minėtas Šventų kaimas, priklausęs Šiauduvos tijūnijai. Šventų vardas siejamas su padavimais apie čia stovėjusią koplyčią – „šventą vietą“. Pasakojama, kad Šventų dvare, dabartinio Šventų parko vakariniame kampe, priešais Perimų gatvę (kryžkelė su Šventų gatve), buvus dvaro koplyčią. Esą tai patvirtina ir Kvėdarnos apylinkės 1938 m. Lietuvos karo topografiniame žemėlapyje Šventų parke pažymėtas kryžius. Pasak senųjų gyventojų, į šią vietą ne kartą taikėsi įvairūs lobių ieškotojai, tačiau duomenų, patvirtinančių koplyčios buvimo versiją, nerasta. 

Daugelį metų Žadeikių gyventojai melsdavosi Kvėdarnos bažnyčioje. 1993 m. į Kvėdarną buvo paskirtas kunigas Romualdas Vėlavičius (g. 1963). 1995 m. Žadeikių pagrindinės mokyklos patalpose, mokyklos direktoriaus Bronislovo Aleksandravičiaus iniciatyva buvo įrengta koplyčia, kurioje sekmadieniais vyko pamaldos. Jis pasirūpino, kad būtų pristatytos patalpos  naujajai mokyklos laisvalaikio salei, o buvusioje laisvalaikio salėje klebono Romualdo Vėlavičiaus konsultuojamas įrengė koplyčią. Ją 1995 m. gruodžio 17 d. pašventino Telšių vyskupas Antanas Vaičius. R. Vėlavičiaus dėka koplyčioje ant sienų pakabinti iš Kvėdarnos bažnyčios atgabenti, ten jau nebenaudoti  Kryžiaus kelio stočių paveikslai.

2011 m. iš Vatikano gautas Dekretas, kuriuo suteikė tikintiesiems Žadeikių koplyčioje visuotinius atlaidus, skiriamus Šv. Kryžiaus Išaukštinimo dienos šventėje (rugsėjo 14).
  
2019 m. vasario 17 d. Žadeikiuose minint Lietuvos valstybės atkūrimo 101-ąsias metines, koplyčioje buvo pašventinti Žadeikių herbas ir vėliava.

## Žadeikiuose dirbę kunigai
* Romualdas Vėlavičius (1993-1996)
* Kazimieras Žąsytis (1996-2003, nuo 2010)
* Julius Meškauskas (2003-2009)
* Juozas Rudys (2009-2016)
* Edgaras Petkevičius (2016-)

## Šaltiniai
Portofinas

**Portofinas** () – žvejų gyvenvietė ir turistinė poilsiavietė Italijoje, Genujos metropolyje, Italijos rivjeroje. Portofinas yra žymus savo menišku, spalvingu uostu su pastelinių spalvų namais, ir taip pat kaip mėgstama įžymių žmonių poilsio vieta. Dar labiau Portofiną pasaulyje išgarsino 1959 m. Dalidos daina „Love in Portofino“ (), tapusi simboline miestelio daina ir ne sykį atlikta įvairių dainininkų – Gloria Lasso, Andrea Bocelli ir kitų.

## Istorija

Pirmasis žinomas Portofiną minintis istorinis šaltinis yra maždaug 77 metais išleista Plinijaus Vyresniojo „Gamtos istorija“ (). Plinijus Vyresnysis miestelį vadino *Portus Delphini* – Delfino uostu. Šv. Romos imperijos imperatorienė, Otono I žmona Adelgeida Burgundė 986 m. Portofiną priskyrė *San Fruttuoso* abatijai. 1171 m. miestelis buvo priskirtas Rapalo komunai. Nuo 1129 m. jis tapo Genujos respublikos dalimi. 1409 m. Prancūzijos karalius Karolis VI Mylimasis pardavė Portofiną Florencijos respublikai, tačiau Genujai išvarius prancūzus, Florencija miestelį sugrąžino. Nuo 1815 m. Portofinas tapo Sardinijos karalystės dalimi, o nuo 1861 m. – suvienytos Italijos karalystės dalimi.

XIX a. pabaigoje Portofinas tapo mėgstama britų ir kitų Europos šalių aristokratų poilsio vieta. Daug užsieniečių jame pradėjo statytis poilsines vilas. Maždaug nuo XX a. vidurio Portofine turizmas tapo svarbiausiu verslu, beveik visiškai išstūmusiu žvejybą.

## Turizmas
Bedugnės Kristus () yra Viduržemio jūroje 17 m gylyje panardinta bronzinė Jėzaus statula, sukurta skulptoriaus Guido Galletti. „Castello Brown“ namas – muziejus ant kalvos prie uosto, Genujos respublikos laikais buvusi gynybinė fortifikacija, vėliau – vila. Taip pat miestelyje yra X a. Šv. Martyno bažnyčia bei Šv. Jurgio bažnyčia, gotikinio stiliaus *Santa Maria Assunta* oratorija. Šalia Portofino yra 1935 m. įkurtas gamtos parkas ir gamtos draustinis – saugomas Viduržemio jūros ruožas, kur draudžiama net maudytis.

## Populiariojoje kultūroje

Populiariojoje kultūroje Portofinas siejamas su menininkais bei turtingais įžymybėmis. „Ferrari“ pagal miestelį pavadino savo sportinių automobilių modelį „Ferrari Portofino“.

Miestelis dažnai vaizduojamas filmuose ir knygose. 1922 m. išleista britų rašytojos Elizabeth von Arnim knyga-bestseleris „Apžavėtasis balandis“ () prisidėjo prie Portofino išpopuliarėjimo. 1991 m. pagal ją buvo pastatytas trims „Oskarams“ nominuotas filmas.

1999 m. tiksli Portofino kopija buvo pastatyta „Universal Orlando“ pramogų parke Floridoje, JAV. 2001 m. įvairių Portofino pastatų kopija buvo įrengta Disnėjaus pramogų parke „Tokyo DisneySea“, kartu su įvairių Venecijos uostamiesčio pastatų kopijomis.

## Miestų partnerystė

Kasis Prancūzijoje yra Portofino miestas – dvynys. Taip pat, Portofinas nuo 2019 m. bendradarbiauja su dviem kitais Italijos miestais – dvyniais, Kurmajeru ir Kanacėjumi.

## Šaltiniai
Sen Tropezas

**Sen Tropezas** () – miestelis pietų Prancūzijoje, ~100 km į vakarus nuo Nicos, Varo departamente, Viduržemio jūros pakrantėje (prie Sen Tropezo įlankos), Prancūzijos rivjeroje. Tai vienas žymiausių Prancūzijos kurortų. Yra jachtų ir valčių prieplauka, kursuoja keltai į Nicą, Kanus, Sen Maksimą, Sen Rafaelį. Artimiausias oro uostas yra La Molyje (už 15 km). Sen Tropeze veikia keletas prabangių viešbučių, pakrantėje driekiasi smėlio paplūdimiai (populiarus nudizmas). Yra X a. citadelė, pramogų parkas, 3 bažnyčios.

## Istorija

Antikiniuose šaltiniuose minimos kelios gyvenvietės, galimai sietinos su dabartine gyvenviete (*Heraclea-Caccaliera, Athenopolis*). Sen Tropezo pavadinimas kilo nuo romėnų krikščionių kankinio Šv. Torpeso (stačiatikių tradicijoje žinomo kaip Šv. Trofimas). Jo nukirsdintas kūnas esą buvo išmestas plaukti valtyje ir iš Pizos nuplaukė į dab. Sen Tropezą.

IX–X a. pakrantę buvo užėmę arabai. 976–980 m. Provanso kunigaikštis Viljamas I išstūmė musulmonus ir Sen Tropeze pastatė tvirtovę. XI ir XIII a. popiežių bulėse minimas Sen Tropezo dvaras. XVI a. miestelis turėjo savivaldą (savo laivyną, kariuomenę). 1637 m. Sen Tropezas atrėmė ispanų laivyno antpuolį.

Nuo XX a. pr. pradėjo augti turistinė miestelio reikšmė. Čia pradėjo lankytis pop industrijos įžymybės (Koko Šanel, Bridžit Bardo), čia įkvėpimo tapybai sėmėsi Polis Sinjakas, Anri Matisas, Pjeras Bonaras, Albertas Markė ir kt.


Golfe de Saint-Tropez (vue aérienne).jpg|Sen Tropezas prie Sen Tropezo įlankos
Saint-Tropez - panoramio (15).jpg|Miestelio architektūra
Saint-Tropez - Vue générale, église, phare.jpg|Švč. Dievo Motinos bažnyčia ir prieplauka
Pampelonne beach - panoramio.jpg|*Pampelonne* paplūdimys


## Šaltiniai
Deitona Bičas

**Deitona Bičas** () – miestas Jungtinėse Amerikos Valstijose, šiaurės rytų Floridoje, 138 km į pietryčius nuo Džeksonvilio, prie Atlanto vandenyno pakrantės lagūnos. Nors pačiame mieste gyventojų skaičius nesiekia 70 tūkst., jo aglomeracijoje 2014 m. gyveno 609,9 tūkst. gyventojų (su Deltona ir Ormond Biču). Per Deitona Bičą eina Majamio–Džeksonvilio geležinkelis ir plentas, yra oro uostas. Veikia šiluminė jėgainė, vystoma lengvoji pramonė. Taip pat yra aeronautikos universitetas (įkurtas 1926 m.), meno ir mokslo, fotografijos muziejai, golfo aikštynai.

Deitona Bičas garsėja kaip ištisus metus veikiantis pajūrio kurortas. Pakrantėje driekiasi 37 km ilgio paplūdimys. Svarbus autosporto centras: vyksta tarptautinės automobilių lenktynės. Pradžioje varžybos vyko paplūdimiu, bet 1959 m. pastatytas autodromas. Deitona Biče įsikūrusi NASCAR būstinė. Taip pat vyksta motorinių valčių, dviračių lenktynės.

## Gyventojai
2010 m. 57,8 % miesto gyventojų buvo baltieji, 35,4 % – afroamerikiečiai, 6,2 % – lotynoamerikiečiai.

Po II pasaulinio karo Deitona Biče įsikūrę lietuvių, vėliau jų čia atsikėlė iš kitų Jungtinių Amerikos Valstijų vietų. XXI a. pradžioje kas mėnesį Ormond Bičo Taikos karaliaus bažnyčioje lietuviams laikytos šv. Mišios, parapijos salėje Lietuvių klubas ir JAV lietuvių bendruomenės apylinkės valdyba rengė renginius. Veikė BALF ir Lietuvių fondo skyriai, choras „Sietynas“ (vadovas A. Skridulis).

## Istorija
XVIII a. pab. – XIX a. miesto vietoje buvo cukranendrių plantacijos. 1871 m. Metju Dėjus (*Mathias Day*) čia pastatė viešbutį, ėmė kurtis gyvenvietė, kuri pagal įkūrėją pavadinta *Daytona*. 1876 m. gyvenvietei suteiktos miesto teisės. 1926 m. Deitona su keliomis aplinkinėmis gyvenvietėmis sujungta į Deitona Bičą. Nuo 1902 m. ant lygaus paplūdimio smėlio pradėti testuoti automobiliai ir motociklai. Šie bandymai peraugo į automobilių lenktynes, kuriomis Deitona Bičas išgarsėjo visose JAV.

## Šaltiniai
HD 114729 b

**HD 114729 b** arba **HD 114729 A b** – egzoplaneta, skriejanti apie G3 V spektrinės klasės žvaigždę HD 114729 A, esančią Kentauro žvaigždyne. Nuo Saulės sistemos nutolusi apie 117,8 šviesmečio (36,1 parseko).

HD 114729 b yra dujinė milžinė. Planetos masė siekia 0,84 Jupiterio masės (267,0679 karto masyvesnė už Žemę), o spindulys – 0,9078 Jupiterio spindulio. Apie savo žvaigždę planeta apskrieja per maždaug 1135 paras, jos orbitos didysis pusašis – 2,08 av, o ekscentricitetas – 0,32 (± 0,18). Kadangi HD 114729 b orbita ekscentriška, planetos nuotolis nuo žvaigždės svyruoja nuo 1,43 av iki 2,72 av.

Apie HD 114729 b atradimą pranešta 2002 m. Planeta aptikta Havajuose esančioje W. M. Keck observatorijoje, taikant radialinių greičių metodą. HD 114729 b yra vienintelė šioje sistemoje aptikta planeta.

## Šaltiniai
Lazdininkų Prisikėlusio Kristaus koplyčia

**Lazdininkų Prisikėlusio Kristaus koplyčia** –  katalikų koplyčia, stovinti Lazdininkų kaime, Darbėnų seniūnijoje, Kretingos rajone, 4 km į pietvakarius nuo Darbėnų, 12 km į šiaurę nuo Kretingos, prie kelio . Priklauso Darbėnų Šv. apaštalų Petro ir Pauliaus parapijai. Veikia nuo 2010 m.

## Istorija

Koplyčios statybos užtruko daugiau kaip du dešimtmečius, 1989–2010 m. Dar sovietmečiu gyventojų pageidavimu vietos kolūkio valdyba leido ją statyti, kai sudegė čia stovėję kultūros namai ir raštinė. Statybų iniciatorius buvo Darbėnų kolūkio pirmininkas Albinas Šimkus. Pirmuosius statybos darbus atliko kolūkis, bet jam žlugus statybos ilgam sustojo. Iš mirties taško koplyčios reikalus apie 2004 m. pajudino naujai susibūrusi Lazdininkų kaimo bendruomenė, apjungusi Lazdininkų, Sausdravų, Želvių, Želvių-Užkylų, Joskaudų, Pirmųjų ir Antrųjų Kadagynų ir Kalnalaukio kaimų gyventojus. 

2010 m. rugpjūčio mėn. Telšių vyskupas Jonas Boruta konsekravo koplyčią Viešpaties Prisikėlimo titulu.

Koplyčioje pakabintas 2011 m. išleistas Apaštalinės penitenciarijos dekretas, kuriuo suteikiami tikintiesiems Lazdininkų koplyčioje visuotiniai atlaidai.

## Architektūra

Koplyčia pastatyta pagal architekto Edmundo Giedrimo projektą. Ji mūrinė, apkalta apdailinėmis lentomis, vienabokštė, vienanavė, stačiakampio plano, jos bendras plotas – 160 m². Pagrindinį statinio vidaus akcentą – kryžių – sukūrė ir pagamino kretingiškis skulptorius Gediminas Staškauskas. Koplyčią puošia iš Šventosios bažnyčios atkeliavusi Prisikėlusio Kristaus skulptūra ir paveikslo „Siksto Madona“ kopija. Įrengtas Kryžiaus kelias (2021 m.),  į tikinčiuosius prabylantis reljefine ąžuolo drožyba ir stacijų kūrėjų R. ir G. Staškauskų išmąstytomis abstrakcijomis.

Koplyčios rūsyje įrengta parapijos salė, šarvojimo patalpa. Šventorius aptvertas medinių statinių tvora.

## Galerija


Lazdininkai, koplyčia.JPG|Koplyčia 2020 m.
Lazdininkai, koplyčios apsidė.JPG|Koplyčios apsidė
Lazdininkų koplyčia, balkonas.JPG|Vaizdas į balkoną
Lazdininkų koplyčia. Šarvojimo salė.JPG|Šarvojimo salė
Dekretas, Lazdininkų koplyčia.JPG|Vatikano dekretas


## Šaltiniai